Кызылча тиккич

Кызылча тиккич үрөндүк кызылчаны жөөккө аралыгын 60-70 см чарчылап тигет. Тиккич аппаратка үрөндүк кызылча жарым автоматтын жардамы менен келет. Кызылча тиккич дисктүү аппарат, диск тибиндеги кызылча көмгүч, дөңгөлөк, маркер, гидросистема жана отургучтан турат. Трактордун кыймыл берүүчү валынан иштейт. Кызылча тиккичтин эки конусу бар. Кызылча тиккич аппараты конустун илиништиргичинен кыймылга келет. Тиккич аппараттын рамасына эки жакка ачылма конусу бар эки дөңгөлөк, кызылча түрткүч, ачып тургуч, тигилген кызылчаны көмгүч орнотулат. Кызылча тиккич тракторго чиркелет. Саатына 0,84 га жерге кызылча тигет. 
Категория:Дан технологиялары 
Категория:Техника
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9